1758

Skjonisse 
 11. April: Grootbritannien stöänt Prüüsen wilst dän Soogenjierigen Kriech mäd dät Toutällen fon Jäild un Hälpe truch näi apstoalde Suldoaten uut Kuurhannover.
 Moai bit Juni tou: In dän Soogenjierige Kriech kumt dät tou ju Beleegerenge fon Olmütz.
 23. Juni: Soogenjierigen Kriech: Ferdinand von Braunschweig-Wolfenbüttel uurwint do Frantsoosen in ju Slacht bie Krefeld.
 30. Juni: In dän Soogenjierigen Kriech kumt dät tou dän Uurfaal bie Domstadtl.
 6. Juli: Carlo della Torre di Rezzonico wäd as Ätterfoulger fon Benedikt XIV. toun Poabst kädden un rakt sik dän Noome Clemens XIII..
 8. Juli: Slacht fon Carillon (Soogenjierigen Kriech): In Noudamerikoa ferdäägenje fjauerduusend Frantsoosen ju Fäästenge Carillon ärfoulchriek juun bienaist fjauer moal so fuul Briten (6350 äächte Suldoaten un 9000 bietouhoalde Kolonisten).
 5. August: In dän Soogenjierigen Kriech kumt dät tou ju Slacht bie Mehr 
 25. August: In ju Slacht fon Zorndorf (Soogenjierigen Kriech) wäide truch dät oainmachtige Outäiwen fon Generoal Friedrich Wilhelm von Seydlitz do Russen truch do krääftemäitich unnerlaine Prüüsen daach uurwunnen.
 13. September In sien eerste Enzyklika A quo die ropt die näie Poabst Clemens XIII. aal do Biskoppe tou ju Eenegaid fon do Kristen ap.
 14. September: In dän Soogenjierige Kriech nieme do Briten in Noudamerikoa ju Fäästenge Duquesne ien. Jo baue ju fernäilde Fäästenge wier ap un naame hier "Fort Pitt". Deer äntwikkelt sik leeter ju Stääd Pittsburgh uut.
 14. Oktober: Soogenjierigen Kriech: Friedrich II. wäd in ju Slacht fon Hochkirch fon Leopold Josef Daun uurwunnen. 
 25. Dezember Een apgruunde fon Boan-Bereekenge al fon Edmond Halley foaruuttälde Komeeten-Ferskienenge wäd fon dän astronomisk buppewoanelk bieldeden Buur Johann Georg Palitzsch blouked. Die Komeet hat deerfon Halley sin Komeet.
 30. Dezember: Die trääde Ferdraach fon Versailles as feruurt dän Ferdraach uut dät fergeene Jier. Frankriek lät dän Buund mäd Aastriek un Ruslound bestounde, man wol minner Biehälpe reeke, nimt sien Toutällen tourääch, wät Sleesien angungt un wol fääre naan Anspröäk moor ap do Niederlounde gultich moakje.
 Carl Nilsson Linnaeus (uk: Carl fon Linné) rakt ju tjaande Aplääse fon sien Systema Naturae uut. Düsse Aplääse is besunners wichtich foar ju Zoologie, uumdät deer eerstens uk foar do Dierte truchgungend twodeelige Nomenklatuuren bruukt wäide un twäidens ju Oardenge ferbeetert wäd:  Tou'n Biespil erkoant Linnaeus nu do Woale as Suugedierte.
 in dän Soogenjierigen Kriech besätte do Russen Aastprüüsen. 
 Étienne-François de Choiseul wäd frantsöösken Buuteminister.

 Tou Waareld keemen 
 28. April: James Monroe, US-amerikoansken Präsidänt († in 1831)
 6. Mai: Maximilien de Robespierre, frantsöösken Revolutionär († in 1794)
 29. September: Horatio Nelson, britisken Admiroal († in 1805)

 Stuurwen 
 3. Moai: Poabst Benedikt XIV.

Kategorie: 18. Jierhunnert